PSD a făcut public calendarul de vot al liderilor partidului cu mare întârziere, aproape toți fiind programați la urne pe seară, între orele 18 și 20. Locația în care își va exprima votul președintele PSD, Liviu Dragnea, este ținută în secret.

Pentru a nu mobiliza electoratul la urne, liderii PSD au decis ca ei să nu se grăbească să meargă la secțiile de votare, luând decizia să lase pentru orele târzii ale serii exprimarea dreptului constituțional. Doar Viorica Dăncilă, care acționează în continuare separat de stafful de campanie al PSD, se va prezenta la urne la ora 11. Liviu Dragnea va vota la ora 19, conform programului făcut public de PSD. La alegerile trecute, liderii PSD au votat în prima parte a zilei.

UPDATE. Potrivit unor informații, Liviu Dragnea va vota la Liceul Jean Monet din cartierul Primăverii, unde a votat și Președintele Iohannis.